97. ΑΠΟΦΑΣΗ ΥΠΟΥΡΓΟΥ ΠΟΛΙΤΙΣΜΟΥ Αριθ.2008 της 21 Μαρτ./3 Απρ.1989 (ΦΕΚ Α' 234) Σύσταση-συγκρότηση Υπηρεσιακού Συμβουλίου της Γενικής Γραμματείας Λαϊκής Επιμόρφωσης. Έχοντας υπόψη : 1.Τις διατάξεις του άρθρ.18 του Νόμ.1320/1983 (Α' 6) «Πρόσληψη στο δημόσιο τομέα και άλλες διατάξεις». 2.Τις διατάξεις του άρθρ. 24 του Νόμ. 1558/85 (A΄ 157) «Κυβέρνηση και Κυβερνητικά όργανα». 3.Τις διατάξεις του άρθρ. 14 του Νόμ. 1586/1986 (Α' 37) «Βαθμολογική διάρθρωση των θέσεων του Δημοσίου, νομικών προσώπων δημόσιου δικαίου και των οργανισμών τοπικής αυτοδιοίκησης και άλλες διατάξεις». 4.Τις διατάξεις του άρθρ.13 του Νόμ. 1735/1987 (Α΄ 195) «Προσλήψεις στο δημόσιο τομέα κοινωνικός έλεγχος στη δημόσια διοίκηση, πολιτικά δικαιώματα και άλλες διατάξεις». 5.Τις διατάξεις των άρθρ. 4 και 5 του Π.Δ 611/1977 (Α΄ 198) για τα υπηρεσιακά και πειθαρχικά συμβούλια Δημοσίων υπαλλήλων. 6.Τις διατάξεις των άρθρ. 36 και 43 του Π.Δ. 410/1988 (Α' 191) «Κώδικας Προσωπικού με σύμβαση Εργασίας Ιδιωτικού Δικαίου του Δημοσίου, των Ο.Τ.Α. και των λοιπών Ν.Π.Δ.Δ.»  7.Τις διατάξεις του Π.Δ. 132/1989 (Α' 64)  «Διάρθρωση και αρμοδιότητες των υπηρεσιών της Γενικής Γραμματείας Λαϊκής Επιμόρφωσης του Υπουργείου Πολιτισμού». 8.Την αριθ.ΔΙΚΠΡ/Φ2/36/3210/1.4.86 εγκύκλιο της Διεύθυνσης Κατάστασης Προσωπικού του ΥΠ. Π.Κ. 9.Την απόφαση του Υπουργού Προεδρίας της Κυβέρνησης αριθ. ΔΙΔΑΠ/Φ80/785/12.1.89 (ΦΕΚ 21/Β/17.1.89) «Ρύθμιση θεμάτων Υπηρεσιακών Συμβουλίων», αποφασίζουμε: Στη Γενική Γραμματεία Λαϊκής Επιμόρφωσης συνιστάται πενταμελές Υπηρεσιακό Συμβούλιο αρμόδιο για την κρίση των υπαλλήλων της Κεντρικής Υπηρεσίας του Γ.Γ.Λ.Ε. καθώς και των υπαλλήλων των Νομαρχιακών Επιτροπών Λαϊκής Επιμόρφωσης. Το Συμβούλιο είναι αρμόδιο για τα πάσης φύσεως θέματα όλων των μονίμων καθώς και των υπαλλήλων με σύμβαση εργασίας Ιδιωτικού Δικαίου των οποίων η υπηρεσιακή κατάσταση διέπεται από τις διατάξεις του Π.Δ. 410/1988 (Α' 191). Το ανωτέρω Συμβούλιο θα κρίνει και πειθαρχικές υποθέσεις των ως άνω υπαλλήλων για τους οποίους ορίζεται υπεύθυνος. Μετά την δημοσίευση της απόφασης αυτής ανακαλείται η υπ'αριθ. 773/7.2.1989 (ΦΕΚ 88 Β΄/7.2.1989) απόφασή μας. 